זה בסדר, אני עדיין עסוקה עד מעל הראש אני רוצה שהוא יהיה שמח אני מנקה את הבית רומנסות על דיסקים מסתובבים לתת למעשה אהבה מצעים נקיים, רכים ריחניים הוא נותן ביטחון ואני נותנת סדר תמיד יפה, תמיד רכה סכינים במקום עם להבים למטה טיהור הבית מהסיגריות שלו הפסקתי לעשן ואני בריאה, רק טיפה וודקה פה ושם ופה מחכה לו במיטה, רכה כמו מים, מוכנה מוזיקה נותנת לי מצע של התרגעות סהרורית אני נרדמת. לחברה שלי יש שיער אדמוני מתולתל בקבוקים היא גרה במיטה וליד הרדיו היא גרה בין חברים וחברות היא גרה ברכבות היא גרה מאחורי דלפק כשאני עצוב היא יודעת היא מתקשרת לשאול ולדעת היא נותנת מילים של נחמה ואהבה היא אומרת "אני תמיד איתך" כשאני במקלחת אני מתקלח בה כשאני במיטה אני מתכסה בה כשאני שומע מוזיקה היא לוחשת לי "אני לא שוכחת אותך, אל תשכח אותי" סביב ביתי יש עצים גבוהים הבית מוטל ב-צל בין בתים גבוהים וחצר קטנה ילדים משחקים סטנגה. מתחשמק לי להישרף למוות בים האהבה שלך לעוף בין עננים לתוך העיניים שלך להגיד שזה בסדר, שיש לי זמן לשקר שקרים קטנים מתוקים כמו סוכריות קופצות. אם תבואי אליי נשב נשתה קפה נשתוק נשתוק כל-כך הרבה